Reukvermoe verlies 7 maande? |Health24
Reukvermoe verlies 7 maande?
Ek het 'n geweldige verkoue aanval gehad Augustus 2002, ek het neussproeie gebruik wat die Dok voorgeskryf het. Tydens die erg geblokte neus en sinuskanaal toestand kon ek geen smaak of reuk ondervind nie. Sederdien ruik ek niks, alhoewel my smaak effens verbeter het. Ek wil ook noem dat ek 'n geweldige skok beleef het Augustus, kan die reukverlies as gevolg van die trauma veroorsaak word. Die area waar ek woon kon dalk ook bygedra het (fabrieke wat gevaarlike gasse in die lug vrylaat) Die slym wat destyd gesnuit was se kleur was 'grusome' groen/swart.
Groot waardering vir u antwoord en moontlike behandeling vir my probleem.
Answer 2,633 views
Propanet, dit mag wees dat die senuwees in die neus (olfaktoriese senuwees) skade gekry het tydens die infeksie en dat dit met tyd sal opklaar. Daar is egter ook meer sinistere oorsake vir reuk verlies (anosmia). Die oorsaak van anosmia kan onderverdeel word onder die volgende opskrifte:
1. Swelling/obstruksie van die nasale gange
2. Beskadiging van die olfaktoriese neuroepithelium deur virusse, geneesmiddels, sistemiese siektes of tumors
3. Beskadiging van die olfaktoriese senuwee deur hoof beserings, intrakraniale chirurgie, infeksies en tumors.